एनिमेटेड गेम खेलने और पसंदीदा पानी-पुरी सिलेक्ट करने का ऑप्शन
Google Doodle Pani Puri Game - सर्च इंजन गूगल बुधवार (12 जुलाई) को पापुलर साउथ एशियन स्ट्रीट फूड 'पानी-पुरी' को इंटरैक्टिव डूडल के माध्यम से सेलिब्रेट कर रहा है।
सर्च इंजन गूगल बुधवार (12 जुलाई) को पापुलर साउथ एशियन स्ट्रीट फूड 'पानी-पुरी' को इंटरैक्टिव डूडल के माध्यम से सेलिब्रेट कर रहा है। गूगल ने इंटरैक्टिव डूडल में एनिमेटेड गेम खेलने और अपनी पसंद की पानी-पुरी सिलेक्ट करने का ऑप्शन दिया है।
आज के ही दिन 2015 में दैनिक भास्कर ने इंदौर के इंदौरी जायका में सबसे अधिक फ्लेवर में पानी-पुरी सर्व करने का वर्ल्ड रिकार्ड बनाया था। यह इवेंट मास्टर शेफ नेहा शाह के गाइडेंस में हुआ था, जिसमें 51 फ्लेवर में पानी पुरी सर्व किया गया था। गूगल ने अपने डूडल ब्लॉग में इसके बारे में भी जानकारी दी है।
गूगल डूडल में कैसे गेम खेल सकते हैं?
जब आप गूगल डूडल पर क्लिक करते हैं तो उसमें 2 ऑप्शन 'Timed' और 'Relaxed' दिखाई देते हैं। किसी एक ऑप्शन में क्लिक करने पर गेम शुरू हो जाता है और अलग-अलग फ्लेवर की पानी-पुरी दिखाई देती है। इन्हीं पानी-पुरी के जरिए आप गेम खेल सकते हैं।
भारत के अलग-अलग राज्यों में पानी-पुरी के अलग-अलग नाम
भारत के अलग-अलग राज्यों में पानी-पुरी का अलग-अलग नाम है। कहीं इसे गोल गप्पे तो कहीं पुचका सहित अन्य नामों से जाना जाता है। इसके साथ ही महाराष्ट्र, आंध्र प्रदेश सहित कई राज्यों में उबले चने, सफेद मटर, आलू की स्टफिंग और मसालेदार पानी के साथ पानी-पुरी मिलते हैं।
वहीं, पंजाब, जम्मू-कश्मीर और नई दिल्ली सहित उत्तर भारतीय राज्यों में आलू, चने की स्टफिंग और जलजीरा के स्वाद वाले पानी-पुरी मिलते हैं। हालांकि, पूरे भारत में छोटे-छोटे वेंडर्स अलग-अलग टेस्ट के साथ पानी-पुरी बेचते हैं।
महाभारत काल में द्रौपदी ने पानी पुरी का इन्वेंशन किया था
लीजेंड के अनुसार, पानी पुरी का इन्वेंशन महाभारत काल में द्रौपदी ने किया था। जब द्रौपदी पांडवों की पत्नी बनी, तब योद्धा सीमित संसाधनों के साथ रहे थे। उस दौरान द्रौपदी की सास कुंती ने उन्हें बची हुई आलू की सब्जी और गेहूं के आटे का यूज करके ऐसा कुछ बनाने के लिए कहा था कि जिससे पांचों पांडवों की भूख खत्म हो सके। तब द्रौपदी ने पानी पुरी बनाई थी, जिसमें पांडवों की भूख को खत्म किया था।
लीजेंड का मतलब अतीत की एक ऐसी कहानी होती है जिस पर बहुत से लोग विश्वास करते हैं लेकिन इसे सच साबित नहीं किया जा सकता है।
डूडल क्या होता है?
डूडल गूगल के होम पेज का एक टूल है। कंपनी इसके जरिए अक्सर दुनिया भर के जरूरी मुद्दों, ऐतिहासिक घटनाओं और सोशल गैदरिंग सहित अन्य खास दिनों के डूडल के माध्यम से सेलिब्रेट करता है।